આ બધુ કરવા પાછળનુ કારણ શું? તેવુ કનુભાઈ પટેલને પુછતા તેમણે જણાવ્યુ હતું કે, ગઢવાડા વિભાગ કેળવણી મંડળમાં તેઓ મંત્રી હતા ત્યારે વ્યાપક ગેરરીતી ધ્યાને આવી હતી જે બાબતે સતલાસણા પોલીસ સ્ટેશનમાં ઉચાપતની ફરિયાદ પુરાવા સાથે આપી હતી. જે ફરિયાદ પોલીસે રાજકીય પ્રેશરમાં દાખલ ન કરતા સ્પેશિયલ ક્રિમિનલ એપ્લીકેશન ૫૧૦૦૧૭ થી હાઈકોર્ટમાં ઉચાપત કેસ દાખલ કર્યો છે. જેમાં ૯૨,૬૭,૦૯૭/- રૂપિયાની ઉચાપતનો કેસ દાખલ કરવા અપીલ કરી છે. આ અપીલને દબાવી રાખવા માટે સરકારી અધિકારીઓ ઉપર ધાક જમાવવા રાતોરાત મુખ્યમંત્રી દ્વારા લોકાર્પણ કાર્યક્રમ ગોઠવી દેવાયો છે. આમ ગઢવાડા વિભાગ કેળવણી મંડળના ટ્રસ્ટીઓ પોતાના સંતાનોને સતલાસણામાં ભણાવવાના બદલે મોટા શહેરોમાં ભણાવે છે. જેથી આગેવાનો જાહેરમાં ચર્ચાઓ કરે છેકે ટ્રસ્ટીઓએ ઉદ્‌ઘાટનો અને લોકાર્પણોમાં ખર્ચા બંધ કરી શિક્ષણ તરફ ધ્યાન આપે, દાતાઓએ આપેલી રકમથી ભૌતિક સુવિધાઓનો ઉમેરો કરી શકાય પરંતુ દાનની રકમથી રાજકીય મેળાવડાઓ કરીને સંકુલને હાની ન પહોચાડવી જોઈએ. જે હોય તે પણ છેલ્લે એક ચર્ચા શરુ થઈ કે બજાર કેમ બંધ કરાવ્યા? ત્યારે પાટીદાર આંદોલનમાં સક્રિય ભુમિકા ભજવનાર સતલાસણાના પાટીદારો ઉપર રોફ જમાવવા બજાર બંધ કરાવી ધાક બેસાડવાનો પ્રયત્ન હતો તેવુ ચર્ચાતુ હતુ. અને બીજી ચર્ચા એવી પણ થતી હતી કે મુખ્યમંત્રી જૈન હોવાથી જૈન ટ્રસ્ટીઓના કહેવાથી લોકાર્પણ કરવા આવ્યા. ગઢવાડા વિભાગ કેળવણી મંડળે મુખ્યમંત્રી પાસે લોકાર્પણ કરાવ્યુ પણ જળસંચયના હેતુથી આવેલા મુખ્યમંત્રીના ગયા પછી હાઈસ્કુલે જળસંચય માટે શુ પગલા લીધા? અને છેલ્લે સતલાસણામાં જ્યારે પણ મુખ્યમંત્રીઓ આવ્યા છે તે તમામ મુખ્યમંત્રીઓને બચુભાઈ શાહે જ બોલાવ્યા છે જે તેમની રાજકીય વગ સાબિત કરે છે.